**Tyler Kalinoski**, nado o 19 de decembro de 1992 en Cincinnati, é un xogador profesional de baloncesto estadounidense. Cunha altura de 1,88 m xoga na posición de escolta. Formado no instituto Olathe East, onde foi nomeado All-American, e na Universidade Davidson, onde foi seleccionado como mellor xogador da Conferencia Atlantic 10, actualmente xoga para o Unicaja da Liga ACB.

Traxectoria
-----------

Nado en Cincinnati, Ohio, Kalinoski formouse como xogador no Instituto Olathe East baixo a dirección do adestrador Jim Super. Alí foi nomeado no primeiro equipo da Sunflower League en 2010 e 2011. Como sénior fixo unha media de 17,1 puntos, 5,8 rebotes, 5,7 asistencias e 2,2 roubos por encontro, liderando ao equipo en todas as categorías estatísticas. Isto serviulle para ser nomeado McDonald's All-American. Após finalizar a súa etapa no instituto, foi recrutado pola Universidade Davidson para xogar nos Wildcats. No seu ano freshman fixo unha media de 4,7 puntos, 2,2 rebotes e 1,2 asistencias in 17,4 minutos de xogo por encontro. No seu segundo ano mellorou as súas estatísticas a 7,6 puntos, 2,8 rebotes e 1,6 asistencias in 22,6 minutos de xogo, conseguindo dobres figuras en trece ocasións. Na temporada 2014−15, como sénior, liderou ao equipo a conseguir un rexistro de 23-6 na Atlantic 10, conseguindo 16,9 puntos e 5,7 rebotes por partido, sendo nomeado mellor xogador da conferencia.

Após non ser seleccionado no Draft da NBA, xogou na liga de verán para os Miami Heat. Cando finalizou o torneo, tando o equipo de Miami como os Charlotte Hornets amosaron interese na súa contratación como xogador de rotación, tendo que pasar a maior parte da temporada na NBA D-League. Ao non estar de acordo coas condicións ofrecidas, Kalinoski decidiou mudar de continente e asinar co Élan Chalon da LNB Pro A, máxima categoría do baloncesto francés, e da FIBA Europe Cup. Tras finalizar a camapaña no equipo galo, asinou co Apollon Patras da A1 Ethniki grega, onde conseguiu 10,8 puntos e 4,9 rebotes por encontro na máxima categoría do país heleno. As dúas seguintes temporadas xogou para os Antwerp Giants da Pro Basketball League e a Basketball Champions League. Tras un paso polo baloncesto turco co Bandırma e italiano co Pallacanestro Brescia, o 20 de xullo de 2021 anunciouse a súa fichaxe polo Río Breogán da Liga ACB. No club lucense fixo unha media de 11,3 puntos e 3,3 rebotes por partido, axudando ao equipo a disputar a Copa do Rei e a disputar a fase previa da Basketball Champions League. Ao finalizar a temporada, anúnciase a súa fichaxe polo Unicaja.

### Clubs

Ao longo da súa carreira, Kalinoski ten xogado para os seguintes equipos profesionais:

* Francia Élan Chalon (LNB Pro A / FIBA Europe Cup, 2015–2016)
* Grecia Apollon Patras (GBL, 2016−2017)
* Bélxica Antwerp Giants (PBL / BCL, 2017−2019)
* Bandırma (BSL / BCL, 2020)
* Italia Pallacanestro Brescia (LBA / Eurocup, 2020–2021)
* Galicia CB Breogán (ACB, 2021−2022)
* España Unicaja (ACB, 2022−presente)

Notas
-----

1. ↑  "Tyler Kalinoski - Men's Basketball". *Davidson Wildcats* (en inglés). Consultado o 30 de xullo de 2021.
2. ↑  "Tyler Kalinoski College Stats". *Sports Reference* (en inglés). Arquivado dende o orixinal o 11 de xullo de 2021. Consultado o 30 de xullo de 2021.
3. ↑  "Tyler Kalinoski, escolta tirador para o Río Breogán". *CB Breogán*. 30 de xullo de 2021. Consultado o 30 de xullo de 2021.
4. ↑  "Tyler Kalinoski". *acb.com* (en castelán). Consultado o 3 de setembro de 2022.
5. ↑  "Tyler Kalinoski, Basketball Player". *Proballers* (en inglés). Consultado o 30 de xullo de 2021.

Véxase tamén
------------

### Ligazóns externas

* Perfil en acb.com
* Perfil en euroleague.net
* Perfil en proballers.com

|  |  |
| --- | --- |
| Control de autoridades | 
* Wd: Q19666380
* Euroleague: 010595

 |